Benetton TROUSERS - Slim fit jeans - light blue - Zalando.nl
TROUSERS - Slim fit jeans
Binnenbeenlengte: 63 cm bij maat 140
Buitenbeenlengte: 82 cm bij maat 140
TROUSERS - Slim fit jeans - light blue denim
Vanaf € 22,09 € 25,95
RAVI - Slim fit jeans - luta wash
SWEATER HOOD - Hoodie - blue
BOY - Longsleeve - desert cactus
BOY - Trui - royal blue
JACKET HOOD - Hoodie met rits - red Ons het reeds die oorblyfsel van Israel bespreek en vandag fokus ons op die verskillende sienings omtrent die moderne staat van Israel in Bybelprofesie. Nadat ons vyf verskillende sienings beskou het, kyk ons na wat die Bybel ons omtrent twee wêreldwye herversamelings van Jode in hul land leer.
Die eerste siening
Die eerste siening omtrent die moderne staat van Israel in Bybelprofesie is dié van die Vervangingsteologie. Hierdie siening is wesenlik dat die moderne Joodse staat bloot ŉ historiese toevalligheid is en dus heeltemal niks met Bybelprofesie te doen het nie. Die siening gee te kenne dat God ‘klaar’ was met die Joodse volk toe ‘hierdie geslag’ in Israel se geskiedenis Jesus as die Messias verwerp het, en dat al God se verbondsbeloftes en profesieë toe na die Kerk oorgedra is. Die Kerk het Israel dus permanent en algeheel ‘vervang’, dus is dit ŉ teologie van vervanging. Volgens hierdie perspektief is daar vir die Joodse volk geen toekomstige herstel in hul land nie en daarom is die moderne staat van Israel bloot ŉ historiese toevalligheid.
Die tweede siening
ŉ Ander siening is dié wat Bybelprofesie oor ŉ wêreldwye herstel van Jode in hul land ernstig opneem. Daar word geglo dat daar inderdaad ŉ finale herstel van Israel sal wees, maar voorstanders van hierdie tweede siening vind dit moeilik om die moderne staat van Israel by sulke profesieë in te pas. Hoekom? Hulle rede is dat hierdie profesieë ŉ finale wêreldwye versameling van Jode in Israel beskryf as ŉ herversameling van gelowiges, terwyl die meeste Jode wat vandag na hul land terugkeer (nog) nie gelowiges is nie. Hierdie tweede perspektief is dat dit wat sedert 1948 begin gebeur het, nie ŉ beeld is van Joodse gelowiges wat na Israel terugkeer nie en dit wat tans plaasvind is dus ook volgens hulle ŉ historiese toevalligheid. Hulle sê egter wel dat ŉ gelowige volk Israel uiteindelik in hul land herversamel sal wees, maar dat dit net nog nie nou gebeur nie.
Die derde siening
ŉ Derde siening omtrent die moderne staat van Israel in Bybelprofesie verklaar dat dit wat vandag gebeur, inderdaad die finale herstel van Israel is, dat dit die begin is van die vervulling van Bybelprofesieë in hierdie verband. Hulle sê meer en meer Jode sal na hul land terugkeer en uiteindelik sal hulle ŉ nasionale bekering en redding ondergaan en die Messias sal terugkeer. As hulle uitgevra word oor ŉ tydperk van Goddelike toorn tydens die Verdrukkingstydperk van sewe jaar, sê hulle dat dit reeds tydens die Tweede Wêreldoorlog en die Nazi-volksmoord gebeur het en daarom is daar geen toekomstige Verdrukking wat sal plaasvind nie.
Die vierde siening
ŉ Vierde siening verklaar dat daar twee herversamelings van Jode in hul land is, naamlik ŉ herversameling in ongeloof wat gevolg word deur ŉ herversameling in geloof. Hulle voeg egter by dat ŉ mens nie daarvan seker kan wees dat die huidige Joodse staat ŉ vervulling is van dié profesieë wat praat van ŉ herversameling in ongeloof nie. Hoekom nie? Hulle reken dat daar baie herversamelings in ongeloof kan wees en ŉ mens daarom nie sekerheid het nie.
Die vyfde siening: twee wêreldwye herversamelings
Die Bybel praat van twee wêreldwye herversamelings van Jode in hul land. Een, volgens Eségiël 20:33-38, 22:17-22 en Sefánja 2:1-2, sal daar ŉ wêreldwye herversameling van Jode plaasvind in hul land en in Jerusalem ter voorbereiding vir oordeel, spesifiek die oordeel van die sewe jaar Verdrukkingstydperk. Twee, ná die eerste herversameling sal daar ŉ tweede herversameling in Israel plaasvind van Jode in geloof, ter voorbereiding vir seëninge, spesifiek die seën van die Messiaanse koninkryk.
Hoe weet ŉ mens egter dat daar twee wêreldwye herversamelings van Jode in hul land sal plaasvind – en nie byvoorbeeld drie, of sewe, herversamelings nie? Jesaja 11:11-12:6 praat van ŉ herversameling vir “die tweede keer” en, soos wat die konteks nadruklik uitwys, is genoemde tweede herversameling vir die seën van die Messiaanse koninkryk en dus is daar net twee wêreldwye herversamelings.
Die moderne staat van Israel is daarom geen historiese toevalligheid nie, maar vervul die Bybelprofesieë wat praat van ŉ wêreldwye herversameling van Jode in ongeloof in hul eie land.
Drie aanverwante kwessies is relevant tot die tema van die moderne staat van Israel in Bybelprofesie.
Een, Daniël 9:24-27 (vgl. Jesaja 28:14-22) verklaar dat die sewe jaar Verdrukkingstydperk sal begin wanneer Israel ŉ verdrag met die Antichris sluit. Dit impliseer eerstens dat die Joodse staat moet bestaan, want Israel as ŉ volk moet bestaan om so ŉ verdrag te kan onderteken. Dit impliseer ook tweedens dat die Antichris reeds voor die Verdrukking ŉ persoon van aansien sal wees, want onafhanklike volke soos Israel sluit nie verdrae met polities minderwaardige persoonlikhede nie. ŉ Derde implikasie is dat die Tweede Wêreldoorlog en die Joodse volksmoord nie die Verdrukking kon gewees het nie, want Israel het eers in 1948 ŉ staat geword en geen verdrag kon dus voor die Tweede Wêreldoorlog onderteken gewees het nie. Nog ŉ implikasie is dat wanneer Israel die verdrag met die Antichris sluit, hulle nie ŉ volk sal wees wat in Jesus van Násaret glo nie, want ŉ gelowige Israel sal nie sodanige verdrag met die dood sluit nie.
Twee, teen die middel van die sewe jaar Verdrukkingstydperk sal die Antichris in die tempel in Jerusalem ingaan en eis om aanbid te word (Daniël 9:27; Matthéüs 24:15; 2 Thessalonicense 2:3-4; Openbaring 11:1-2). Hoe is dit relevant ten opsigte van die moderne Joodse staat in Bybelprofesie? Vir bogenoemde profesieë om vervul te word, moet Israel nie alleenlik in beheer van die Tempelberg wees nie, maar ŉ funksionerende tempel moet reeds teen ten minste die middel van die Verdrukkingstydperk bestaan. Weer eens, die moderne staat van Israel het eers in 1948 tot stand gekom en beheer van Jerusalem en die Tempelberg in 1967 herwin. Daar is vandag geen Joodse tempel op die Tempelberg nie, maar so ŉ tempel sal in gebruik wees teen ten minste die middel van die Verdrukkingstydperk.
Drie, en sonder om op besonderhede in te gaan, die Gog en Magog oorlog teen Israel kon nie plaasvind voordat Israel terug was in hul land en daar voldoen kan word aan die beskrywings van Eségiël 38:8, 12b; 39:2 en 4a nie.
Die Bybel voorspel twee wêreldwye herversamelings van Jode in hul land. Eers is daar ŉ wêreldwye herversameling van Jode in ongeloof in hul land en in Jerusalem. Dit is waar die moderne staat van Israel in Bybelprofesie inpas. Hierdie herversameling is ter voorbereiding vir oordeel, spesifiek die oordeel van die sewe jaar Verdrukkingstydperk. Daar sal egter ook wel in Israel ŉ tweede herversameling wees van Jode in geloof ter voorbereiding vir seëninge, spesifiek die seën van die Messiaanse koninkryk.
Wil jy meer lees oor die moderne staat van Israel in Bybelprofesie? Lees gerus die volledige artikel, Die moderne staat van Israel in Bybelprofesie, geskryf deur dr. Arnold Fruchtenbaum, wat hierdie onderwerp in veel meer detail toelig.